Diari Oficial de la Generalitat Valenciana


Sumari del DOGV 6027, del 03-06-2009 (2009/5475)

Judici ordinari 1445/07. Notificació de la sentència a María Constanza Gómez Marredo i Martín Esteban Narr.
-----------------------------------------------------------------------------------------------------------

### Dades del document

Número de DOGV
:   6027

Data del DOGV
:   03-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/5475


Data del document
:   07-04-2009

Organisme emissor
:   Jutjat de Primera Instància Número 2 de Benidorm

Tipus de document
:   Edicte

Descriptors 

:   * sistema judicial

Judici ordinari 1445/07. Notificació de la sentència a María Constanza Gómez Marredo i Martín Esteban Narr. [2009/5475]  
María Engracia Román Ivorra, secretària judicial del Jutjat de Primera Instància número 2 de Benidorm, done fe i testimoni:  
Que en el procediment ordinari número 1445/2007 s'ha dictat la sentència, el contingut literal de la qual és com segueix:  
«Sentència número 001780/2008  
Benidorm, 12 de desembre de 2008  
José Antonio Pérez Nevot, magistrat titular del Jutjat de Primera Instància número 2 dels d'esta ciutat i partit judicial, he vist les actuacions de judici ordinari sobre reclamació de quantitat que, amb el número 1445 de 2007, s'han seguit davant d'este Jutjat, a instàncies de la comunitat de propietaris de l'edifici El Torreón de Benidorm, representada per la procuradora Vicenta María Sellés Mingot i assistida pel lletrat Jesús Herrero Romero, contra María Constanza Gómez Marredo i Martín Esteban Narr, en situació processal de rebel·lia; i atesos els següents:  
Antecedents de fet  
Primer. Amb data 27 de novembre de 2007 es va remetre a este Jutjat un escrit de demanda presentat per la procuradora senyora Sellés Mingot, que actuava en la representació que s'ha indicat en l'encapçalament d'esta sentència. En este escrit, després d'exposar els fets i els fonaments de dret que considerava que hi eren d'aplicació sol·licitava que es dictara una sentència per la qual es condemnava a la demandada al pagament de 3.815,87 euros, més els interessos legals des de la interposició de la demanda i les costes.  
Esta petició es fonamentava, essencialment, en l'incompliment de l'obligació de pagament de les quotes aprovades per la comunitat demandant per a mantindre els elements comuns de l'edifici en el qual els demandats són propietaris d'un pis.  
A l'escrit anterior s'adjuntaven diversos documents.  
Segon. Admesa a tràmit la demanda anterior es va acordar citar la part demandada perquè en 20 dies compareguera en la forma legal adequada i contestara a la demanda.  
Tercer. Amb data de 2 de juny de 2008 es va declarar als demandats en situació processal de rebel·lia.  
Quart. El dia 9 de desembre de 2008 es celebrar audiència prèvia a la sala de vistes d'este Jutjat amb l'assistència i el resultat que es van reflectir en l'acta i en el disc compacte que es van alçar i gravar, respectivament, amb la fe pública judicial.  
Una vegada va constar la subsistència del litigi i es van fixar els fets controvertits, el demandant va proposar com a prova la documental amb què s'acompanya la demanda, i es va admetre com a pertinent i es va declarar el judici vist per a sentència.  
Cinqué. En la tramitació d'este procediment s'han seguit totes les prescripcions legals, llevat d'alguns terminis processals, a causa de l'acumulació d'assumptes que suporta este Jutjat i l'escassa disponibilitat de sales de vistes que pateix la seu en què s'ubica l'òrgan jurisdiccional.  
Fonaments de dret  
Primer. La part actora exercita una pretensió declarativa de condemna dels demandats al pagament de 3.815,87 euros, mes els interessos legals des de la interposició de la demanda i les costes.  
Esta pretensió es fonamenta, essencialment, en els fets que s'han resumit en l'antecedent de fet primer d'esta sentència.  
Segon. Com que els demandats es troben en situació processal de rebel·lia, pertoca considerar-los íntegrament oposats a la pretensió entaulada (article 496.2 de la Llei d'Enjudiciament Civil).  
Tercer. De la nota simple expedida pel Registre de la Propietat número 1 de Benidorm i aportada com a document número 2 de l'escrit de demanda es desprén que Martín Esteban Narr i María Constanza Gómez són propietaris de l'habitatge siti a la planta 8-A de l'edifici El Torreón ubicat a l'avinguda de la Vila Joiosa, número 35 de Benidorm. Ha quedat igualment provat que el senyor Esteban devia a l'actora la suma de 3.815,87 euros a data de 16 de novembre de 2007, tal com resulta de la certificació aportada com a document número 4 de la demanda, que no va ser impugnada (article 326.1 de la Llei d'Enjudiciament Civil). Atés que el pagament és un fet extintiu de les obligacions (article 1156 del Codi Civil) correspon al·legar-lo i provar-lo al demandat (article 217.3 de la Llei d'Enjudiciament Civil). Atés que no ha alçat la càrrega processal indicada pertoca estimar la demanda en la suma reclamada, que és inferior a la que resulta de la certificació anteriorment esmentada (articles 396 del Codi Civil y 9 de la Llei de Propietat Horitzontal).  
Quart. El principal produirà l'interés legal del diner des de el dia 27 de novembre de 2007, data de registre de la demanda, fins la d'esta sentència, en què s'incrementarà en dos punts fins el pagament total del principal (articles 1108 del Codi Civil i 576 de la Llei d'Enjudiciament Civil).  
Cinqué. Pertoca imposar les costes d'esta instància a la part demandada d'acord amb el criteri del venciment objectiu i atés que en el cas enjudiciat no concorren dubtes seriosos de dret ni de fet (article 394 de la Llei d'Enjudiciament Civil).  
Vistos els preceptes legals citats i la resta de general i pertinent aplicació.  
Dispositiva  
Estime substancialment la demanda interposada per la comunitat de propietaris de l'edifici El Torreón siti a l'avinguda de l'Abocador, s/n, de Benidorm i condemne María Constanza Gómez Marredo i Martín Esteban Narr a pagar a la primera la suma de tres mil huit-cents quinze cèntims (3.815,87 euros), més l'interés legal del diner des de el dia 27 de novembre de 2007 fins el dia 12 de desembre de 2008, en què s'incrementarà en dos punts fins al pagament total, i amb imposició de les costes d'esta instància als demandats.  
Notifiqueu-ho en la forma legal a les parts i feu-los saber que contra esta sentència es pot interposar un recurs d'apel·lació que, si pertoca, caldrà preparar en un termini de cinc dies comptadors des de la notificació d'esta resolució, mitjançant un escrit que haurà de complir els requisits previstos en l'article 457.2 de la Llei 1/2001, de 7 de gener, d'Enjudiciament Civil, perquè el resolga, amb la tramitació legal prèvia, l'Audiència Provincial d'Alacant.  
Esta és la meua sentència, de la qual es lliurarà una testimoniança per a incorporar-la a les actuacions, i se'n portarà l'original al llibre de sentències, que pronuncie, mane i firme, jutjant definitivament en primera instància en nom de sa majestat el rei en virtut de l'autoritat que m'ha conferit el poble espanyol.  
Firmat. Rubricat.  
El que s'ha testimoniat concorda bé i amb fidelitat amb l'original, a la qual cosa em remet.»  
I perquè valga de notificació en forma als demandats María Constanza Gómez Marredo i Martín Esteban Narr, que es troben en parador ignorat i es publique en el Diari Oficial de la Comunitat Valenciana, expedisc este edicte.  
Benidorm, 7 d'abril de 2009.- La secretària judicial: María Engracia Román Ivorra.